  Анжелика Тихонова корреспондент 1-тӥ инвожое Ува каргуртын гужем йӧскалык шулдыръяськонъёслы сӥзем йӧскалык шудонъёс лэсьтонъя «Этно-игрушка» ёроскуспо фестиваль-вожвылъяськон ортчоз. Со сярысь Калыкъёслэн эшъяськон юртсылэн пресс-службаез ивортӥз. Йӧскалык мунё лэсьтонъя фестиваль-вожвылъяськон кык люкетэн ортче. Нырысетӥез 25-тӥ куартолэзёзь кыстӥськоз. Со дырозь пыриськисьёс кыӵе ке интыын сяме пырем шудонэнызы тодматон видео поттыны кулэ. Нош 1-тӥ инвожое 11 часын Ува каргуртысь пу синпелетъёсын паркын мунё лэсьтонъя мастер-классъёс ортчытозы но сяме пырем йӧскалык шудонъёсын шудозы. Вожвылъяськонын вормисьёсты сизьым ӧръёсъя пусъёзы. Радъясьёс пусъё, котькуд праздниклэн аслаз дырыз, пуштросэз но мунёез луэ. Калык крестьян шудонъёслэн историзы кошке со вакытъёсы, куке туала калыкъёслэн вашкалаоссылэн дунневаланзы огвыллем вал. Мунёос шудон но, утись но кужым сётӥсь луо вал. Шудонъёсын пичиослы атайёссылэсь но песятайёссылэсь улон но лулчеберет тодон-валанзэс киысь кие сётъязы фестиваль-вожвылъяськонэз радъясьёсКонкурслэн куронъёсыныз пыр-почгес  тодматскыны луэ.  Тодэ вайытом, Чайковскын Пермь но Башкортостан улосвылъёсысь удмурт фольклор коллективъёс пумиськон ортчытӥзы.  Тегъёс: Лулчеберет Ува Удмуртия удмуртъёс кибашлыос шудонъёс  